Χορήγηση επιδόματος κοινωνικής αλληλεγγύης ανασφαλίστων υπερηλίκων
Αίτηση-Δήλωση χορήγησης επιδόματος Κοινωνικής Αλληλεγγύης Ανασφάλιστων υπερηλίκων.
Η αίτηση υποβάλλεται απο τον αιτούντα στο οικείο Κέντρο Κοινότητας του Δήμου που διαμένει και αποστέλλεται στην υπηρεσία ταχυδρομικά.
Έχουν συμπληρώσει το 67ο έτος της ηλικίας τους.
Δε λαμβάνουν ή δεν δικαιούνται να λάβουν σύνταξη απο το εξωτερικό ή οποιαδήποτε ασφαλιστική ή προνοιακή παροχή απο την Ελλάδα ή το εξωτερικό, μεγαλύτερη απο το επίδομα της παροχής των ανασφάλιστων υπερηλίκων. α) Σε περίπτωση που η κατά τα ανωτέρω σύνταξη ή παροχή από δημόσιο φορέα που λαμβάνουν είναι μικρότερη απο το επίδομα, δικαιούνται το ποσό της διαφοράς που προκύπτει μετά την αφαίρεση του ποσού της σύνταξης ή της παροχής που λαμβάνουν απο το επίδομα. Αν το ποσό είναι μικρότερο απο είκοσι (20) ευρώ δεν καταβάλλεται το επίδομα. β) Σε περίπτωση μεταβολής του ποσού της σύνταξης ή της παροχής που λαμβάνουν απο το εξωτερικό ή την Ελλάδα, αντίστοιχα, οι δικαιούχοι υποχρεούνται να το δηλώσουν αμέσως προκειμένου να τροποποιηθεί αναλόγως το ποσό του επιδόματος. γ) Για όσους λαμβάνουν σύνταξη ή άλλη παροχή απο οποιοδήποτε φορέα του εξωτερικού, η νομισματική ισοτιμίαλαμβάνεται υπόψιν την 1η εργάσιμη ημέρα του έτους κατά την χορήγηση, την επαναχορήγηση ή την τροποποίηση του ποσού της παροχής που λαμβάνουν απο τον αρμόδιο για τη καταβολή αυτής φορέα, λόγω αλλαγής του ποσού της σύνταξης που λαμβάνουν απο το Φορέα του Εξωτερικού.
Διαμένουν μόνιμα και νόμιμα στην Ελλάδα δεκαπέντε (15) συνεχόμενα έτη πριν απο την υποβολή της αίτησης για τη λήψη του επιδόματος ή δεκαπέντε (15) έτη μεταξύ του 17ου και 67ου έτους της ηλικίας τους, εκ των οποίων τα δέκα (10) συνεχόμενα πριν απο την υποβολή της αίτησης και εξακολουθούν να διαμένουν στην Ελλάδα και μετά τη λήψη της παροχής.
Το ποσό του επιδόματος καταβάλλεται πλήρες ή σύμφωνα με τα προβλεπόμενα του Νόμου 4387/2016 για όσους πληρούν αθροιστικά τα ανωτέρω κριτήρια και έχουν συμπληρώσει στη χώρα τουλάχιστον τριάντα πέντε (35) πλήρη έτη διαμονής και μειώνεται κατά 1/35 για κάθε έτος που υπολείπεται των τριάντα πέντε (35) ετών διαμονής στη χώρα.
Το συνολικό ετήσιο φορολογητέο εισόδημα τους, καθώς και το απαλλασσόμενο ή φορολογούμενο με ειδικό τρόπο εισόδημα τους δεν υπερβαίνει το ποσό των τεσσάρων χιλιάδων τριακοσίων είκοσι (4320) ευρώ ή στη περίπτωση έγγαμων, το συνολικό οικογενειακό φορολογητέο εισόδημα, καθώς και το απαλλασσόμενο ή φορολογούμενο με ειδικό τρόπο εισόδημα δεν υπερβαίνει το ποσό των οκτώ χιλιάδων εξακοσίων σαράντα (8640) ευρώ. Στο εισόδημα δεν υπολογίζονται: Α) Οι οικονομικές ενισχύσεις που χορηγούνται σε άτομα με αναπηρίες λόγω της αναπηρίας τους. Β) Το διατροφικό επίδομα που χορηγείται στους πάσχοντες απο χρόνια ανεπάρκεια τελικού σταδίου και στους μεταμοσχευμένους. Γ) Το επίδομα ανεργίας. Δ) Η διατροφή που καταβάλλεται σε ανήλικο τέκνο με δικαστική απόφαση ή με συμβολαιογραφική πράξη ή με ιδιωτικό έγγραφο.
Εξαιρούνται της παροχής οι Μοναχοί/ες, οι οποίοι διαμένουν σε ιερές μονές και συντηρούνται απο αυτές και όσοι εκτίουν ποινή στερητική της ελευθερίας.
Εξαιρούνται επίσης οι ανασφάλιστοι υπερήλικες και αυτοί που δεν πληρούν τις προυποθέσεις συνταξιοδότησης, εφόσον ο/η σύζυγος λαμβάνει σύνταξη απο οποιαδήποτε πηγή μεγαλύτερη απο τη παροχή.
Η συνολική φορολογητέα αξία της ακίνητης περιουσίας του αιτούντος, δεν μπορεί να υπερβαίνει στο σύνολο της το ποσό των ενενήντα χιλιάδων (90000) ευρώ.
Το τεκμήριο αντικειμενικής δαπάνης της κινητής περιουσίας του αιτούντος (Επιβατιγά ΙΧ,ΜΧ αυτοκίνητα ή και δίκυκλα) δεν μπορεί να υπερβαίνει στο σύνολο της το ποσό των έξι χιλιάδων (6000) ευρώ.
Το πλήρες ποσό του μηνιαίου επιδόματος ανέρχεται σε τριακόσια εξήντα (360) ευρώ και αναπροσαρμόζεται, σύμφωνα με τα οριζόμενα στη παράγραφο 3 του άρθρου 14 του ανώτερου Νόμου.
Η παροχή καταβάλλεται σε μηνιαία βάση για όσους δικαιούχους κάνουν την αίτηση απο την 1η του επόμενου μήνα της υποβολής της αίτησης μήνα. Εκκρεμείς αιτήσεις σε οποιαδήποτε στάδιο διοικητικής διαδικασίας κατά τη δημοσίευση του παρόντος, εξετάζονται με τις προυποθέσεις του παρόντος.
Οι ανασφάλιστοι υπερήλικες που λαμβάνουν ήδη πριν την έναρξη ισχύος του Ν.4387/2016, παροχή απο τον ΟΓΑ σύμφωνα με τις διατάξεις του Ν.1296/1982, όπως τροποποιήθηκε με τις διατάξεις του Ν.4093/2012, εξακολουθούν να λαμβάνουν τη παροχή με τις ισχύουσες κατά τις διατάξεις του τελευταίου.
Οι ρυθμίσεις του άρθρου 69 του Ν. 4144/2013 (Α΄88) που αφορούν την αντιμετώπιση ως εγγάμων των εν διαστάσει συζύγων, μέχρι την οριστική λύση του γάμου, εφαρμόζονται και στη παρούσα ρύθμιση.
Η διαδικασία αφορά στη χορήγηση επιδόματος σε άτομα που έχουν συμπληρώσει το 67ο έτος της ηλικίας τους, μένουν μόνιμα και νόμιμα στην Ελλάδα δεν δικαιούνται σύνταξης από φορέα ημεδαπής ή αλλοδαπής και πληρούν τις προϋποθέσεις των διατάξεων του άρθρ. 93 του ν. 4387/2016.
Φωτοαντίγραφο Δελτίου ταυτότητας ή ειδικό δελτίο ταυτότητας ομογενούς ή διαβατηρίου.
Η διαδικασία αφορά την έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Σε περίπτωση διάστασης, σύμφωνα με το άρθρο 69 του Ν.4144/18-4-2013 απο 1/1/2013, εφόσον η λύση του γάμου δεν έχει καταστεί οριστική (ΔΙΑΖΥΓΙΟ), ο αιτών τη παροχή κρίνεται με τις προυποθέσεις που ισχύουν για τους έγγαμους. Κατά συνέπεια, θα πρέπει να προσκομίζονται και τα φορολογικά στοιχεία του εν διαστάσει συζύγου.
Η διαδικασία αφορά στη χορήγηση αποσπάσματος Ληξιαρχικής Πράξης Θανάτου, η οποία χορηγείται στους εγγύτερους συγγενείς του/της θανόντος/θανούσης, εφόσον έχει συνταχτεί σύμφωνα με το ν.344/1976 όπως ισχύει.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Βεβαίωση στην οποία να αναφέρεται ο χρόνος έναρξης της συνταξιοδότησης και το μηνιαίο ποσό της σύνταξης που λαμβάνει ο/η σύζυγος ή ο συμβιών ή ο εν διαστάσει σύζυγος κατά το χρόνο υποβολής της αίτησης για τη χορήγηση του επιδόματος Κοινωνικής Αλληλεγγύης ανασφάλιστων υπερηλίκων.
Πρόσφατη βεβαίωση απο τον αρμόδιο ασφαλιστικό φορέα της Δημοκρατίας της Αλβανίας στην οποία να αναφέρεται εάν λαμβάνετε σύνταξη οποιασδήποτε φύσης (από άμεσο ή έμμεσο δικαίωμα) ή εάν δικαιούστε σύνταξη και σε αρνητική περίπτωση για ποιό λόγο δεν δικαιούστε. Το πρωτότυπο ξενόγλωσσο έγγραφο πρέπει να έχει επικύρωση με χαρτόσημο απο το Αλβανικό κράτος, καθώς και απο το Ελληνικό Προξενείο στην Αλβανία και επίσημα μεταφρασμένο στην Ελληνική γλώσσα απο αρμόδιο φορέα ή απο δικηγόρο όπου θα πιστοποιείται η επάρκεια της γλώσσας.
Πρόσφατη βεβαίωση του αρμόδιου Ασφαλιστικού φορέα, εφόσον ο/η Θανών/ουσα σύζυγος ήταν ασφαλισμένος/ή η συνταξιούχος, στην οποία αναφέρεται αν δικαιούστε σύνταξη χηρείας.
Φωτοαντίγραφο του εντύπου "ΔΗΛΩΣΗ ΕΝΙΑΙΟΥ ΦΟΡΟΥ ΙΔΙΟΚΤΗΣΙΑΣ ΑΚΙΝΗΤΩΝ-ΠΡΑΞΗ ΔΙΟΙΚΗΤΙΚΟΥ ΠΡΟΣΔΙΟΡΙΣΜΟΥ ΦΟΡΟΥ Ν.4223/2013", εκτύπωση εκκαθαριστικού τελευταίας εκκαθάρισης του αιτούντα του φορολογικού έτους που υποβάλλει την αίτηση.
Σε περίπτωση φιλοξενίας υπεύθυνη δήλωση του ατόμου που σας φιλοξενεί, θεωρημένη για το γνήσιο της υπογραφής απο αρμόδια δημόσια αρχή, στην οποία να δηλώνει ότι σας φιλοξενεί στην οικία του και απο ποιό χρονικό διάστημα, καθώς και αντίγραφο του εντύπου Ε1 ΦΟΡΟΛΟΓΙΚΗΣ ΔΗΛΩΣΗΣ ΕΙΣΟΔΗΜΑΤΟΣ, του ατόμου που σας φιλοξενεί, απο το οποίο να προκύπτει η διεύθυνση της οικίας που φιλοξενείστε. Αν δεν προκύπτει απο τη φορολογική του δήλωση η οικία αυτή, τότε φωτοαντίγραφο, του ΕΝΤΥΠΟΥ Ε2 (εφόσον υπάρχει) ή το Μισθωτήριο Συμβόλαιο του, σε περίπτωση που την ενοικιάζει.
Ευκρινές φωτοαντίγραφο όλων των σελίδων του διαβατηρίου το οποίο φέρει τη σφραγίδα εισόδου στην Ελλάδα για μόνιμη διαμονή (παλλινόστηση) ή οποιοδήποτε δημόσιο έγγραφο πιστοποιεί την ημερομηνία εισόδου στην Ελλάδα για μόνιμη εγκατάσταση (αφορά παλιννοστούντες πριν το 2000, ομογενείς από χώρες της πρώην ΕΣΣΔ). Επίσης, έγγραφο απο το οποίο να προκύπτει εάν και πότε έχει λάβει το εφάπαξ επίδομα-οικονομική ενίσχυση των επαναπατριζόμενων Ελλήνων.
Βεβαίωση απο την αρμόδια Διεύθυνση Αλλοδαπών και Μετανάστευσης απο την οποία θα προκύπτουν η/οι άδεια/ες παραμονής που σας είχαν χορηγηθεί, καθώς και πότε εκδόθηκε το ειδικό δελτίο ταυτότητας Ομογενούς (Ε.Δ.Τ.Ο.), καθώς και τυχόν παλαιότερες άδειες παραμονής που σας είχαν χορηγηθεί και έχετε στη κατοχή σας. Επίσης, βίζες που σας είχαν χορηγηθεί και εάν δεν τις έχετε, τότε βεβαίωση απο το αρμόδιο προξενείο για τις βίζες που σας είχαν χορηγηθεί. .
Βεβαίωση απο την Ιερά Μονή, στην οποία να αναφέρεται εαν διαμένετε και συντηρείστε απο αυτήν. (Αφορά μοναχούς)
Φωτοαντίγραφο του Εντύπου Ε1 Δήλωσης φορολογίας φυσικών προσώπων και του αντίστοιχου εκκαθαριστικού σημειώματος της αρμόδιας φορολογικής αρχής, του φορολογικού έτους που προηγείται εκείνου που υποβάλλεται η αίτηση.
Βεβαίωση του αρμόδιου ασφαλιστικού φορέα της αλλοδαπής
Παλαιότερες άδειες παραμονής που σας είχαν χορηγηθεί, μέχρι τη παλιννόστηση σας και έχετε στη κατοχή σας. Σε περίπτωση που δεν τις έχετε, βεβαίωση απο την αρμόδια Δ/νση Αλλοδαπών και Μετανάστευσης απο την οποία θα προκύπτουν η/οι άδειες παραμονής που σας είχαν χορηγηθεί. Επίσης, βίζες που σας είχαν χορηγηθεί και αν δεν τις έχετε, τότε βεβαίωση απο το αρμόδιο προξενείο για τις βίζες που σας είχαν χορηγηθεί μέχρι την παλιννόστηση σας.
Απόφαση χορήγησης Ιθαγένειας (ΦΕΚ), απο την οποία να προκύπτει η απόκτηση Ιθαγένειας, ο επαναπατρισμός, τυχόν άδειες παραμονής στην Ελλάδα (μέχρι την απόκτηση Ελληνικής Ιθαγένειας), έγγραφο μετοικεσίας ή οποιοδήποτε άλλο έγγραφο, από το οποίο να προκύπτει η μόνιμη και νόμιμη είσοδος και παραμονή στη χώρα (αφορά Παλιννοστούντες μετά το 2000, Ομογενείς απο χώρες της πρώην ΕΣΣΔ).
Για την απόδειξη της μόνιμης διαμονής: 1) Βεβαίωση της αρμόδιας δημοτικής αρχής για τη μόνιμη κατοικία, σύμφωνα με τη διάταξη του άρθρου 270 του Ν. 3463/2006, το άρθρο 4 Παρ. 5 του Ν.2647/1998, όπως αντικαταστάθηκε με το άρθρο 13 Παρ. 3 του Ν. 3242/2004 όπως ισχύουν σήμερα. 2) Αντίγραφα των εντύπων Ε1 ΔΗΛΩΣΗΣ ΦΟΡΟΛΟΓΙΑΣ ΕΙΣΟΔΗΜΑΤΟΣ ή θεωρημένα εκκαθαριστικά σημειώματα ή των εντύπων Ε9. 3) Φωτοαντίγραφα όλων των σελίδων του/των διαβατηρίου/ων της Ελλάδας ή της αλλοδαπής, εφόσον πρόκειται για πολίτες και άλλων χωρών. 4) Πιστοποιητικό μετοικεσίας. 5) Βεβαίωση Ελληνικού Ασφαλιστικού Φορέα απο την οποία να προκύπτει αναλυτικά ο χρόνος ασφάλισης του. 6) Μισθωτήριο συμβόλαιο με μισθωτή το δικαιούχο ή του/τη σύζυγο του/της, κατατεθειμένα στην αρμόδια Δ.Ο.Υ ή περίπτωση που φιλοξενείται απο συγγενείς Α ή Β΄ ΒΑΘΜΟΥ, αντίγραφο αρχικής δήλωσης φορολογίας εισοδήματος του Φιλοξενούντος, που να το αποδεικνύει. 7) Βεβαίωση απο την αρμόδια Περ/κή Δ/νση της ΔΥΠΑ (πρώην ΟΑΕΔ), από την οποία να προκύπτει η ημερομηνία κατάθεσης δικαιολογητικών για την καταβολή του εφάπαξ επιδόματος Ομογενών ή Επιδόματος ανεργίας. 8) Λογαριασμοί ΔΕΚΟ (ΔΕΗ, ΟΤΕ, ΥΔΡΕΥΣΗΣ ΚΤΛ). 9) Οποιοδήποτε άλλο έγγραφο στοιχείο, από το οποίο προκύπτει η μόνιμη και νόμιμη διαμονή και εγκατάσταση στην Ελλάδα.
Φωτοαντίγραφο δελτίου ταυτότητας ή ειδικό δελτίο ταυτότητας Ομογενούς ή διαβατηρίου του αιτούντα/σας. Σε περίπτωση εγγάμων ή του συντρόφου σε περίπτωση σύναψης συμφώνου συμβίωσης, φωτοαντίγραφο δελτίου αστυνομικής ταυτότητας, ειδικού δελτίου ταυτότητας ομογενούς ή διαβατηρίου του συζύγου.
Οι αλλοδαποί που δεν έχουν οικογενειακή μερίδα στην Ελλάδα υποβάλλουν δημόσιο έγγραφο που να αποδεικνύει την οικογενειακή τους κατάσταση.
ή εναλλακτικά χορήγηση πρόσφατου πιστοποιητικού οικογενειακής κατάστασης, απο το οποίο να προκύπτει η ημερομηνία θανάτου του/της συζύγου.
Υπεύθυνη δήλωση του Ν.1599/1986, θεωρημένη για το γνήσιο της υπογραφής από αρμόδια δημόσια αρχή, στην οποία να δηλώνει ότι: Σε περίπτωση μεταβολής του ποσού της σύνταξης ή του επιδόματος που λαμβάνει ή που θα χορηγηθεί, από άλλο ασφαλιστικό φορέα της Ελλάδας ή του εξωτερικού στον/την ίδιο/α και στο σύζυγο ή το άλλο μέρος του Συμφώνου συμβίωσης, θα το δηλώσει άμεσα στον ΟΠΕΚΑ. Στη περίπτωση αυτή, οι βεβαιώσεις των αρμόδιων φορέων, που θα αναφέρουν τη μεταβολή ή τη χορήγηση άλλης παροχής αρμοδίως επικυρωμένες και επίσημα μεταφρασμένες, θα κατατίθενται στην αρμόδια υπηρεσία του ΟΠΕΚΑ. Επίσης, να δηλώνει ότι για οποιαδήποτε μεταβολή στη προσωπική και οικογενειακή του/της κατάσταση ή απουσία του/της στο εξωτερικό θα πρέπει να ενημερώσει άμεσα την αρμόδια υπηρεσία του ΟΠΕΚΑ.
Όσοι έχουν χρόνο παραμονής ή ασφάλισης σε χώρα του εξωτερικού ή λαμβάνουν σύνταξη απο το εξωτερικό, απαιτείται η προσκόμιση πρόσφατης βεβαίωσης του αρμόδιου ασφαλιστικού φορέα της αλλοδαπής, απο την οποία να προκύπτει αν δικαιούνται ή αν λαμβάνουν σύνταξη απο τη χώρα αυτή και σε περίπτωση που λαμβάνουν να αναφέρεται το μηνιαίο ποσό αυτής. Σε περίπτωση έγγαμων ή σε διαστάση ή σύναψης συμφώνου συμβίωσης, τη βεβαίωση αυτή θα προσκομίζουν και ο/η σύζυγος ή ο/η εν διαστάσει σύζυγος ή και τα δυο μέρη του Συμφώνου Συμβίωσης.
Στην περίπτωση κατά την οποία δε προκύπτει εμφανώς η ακριβής κατάσταση εγκατάστασης θα ζητηθεί και σχετική Βεβαίωση από την οποία να προκύπτει, εάν και πότε έχει λάβει ο αιτών το εφάπαξ επίδομα - οικονομική ενίσχυση των επαναπατριζόμενων Ελλήνων.
Θρησκευτικών πεποιθήσεων & αφοσίωσης στην πατρίδα
Κατάθεση από τον αιτούντα (δια ζώσης ή ταχυδρομικά)
Χορήγηση Επιδόματος Κοινωνικής Αλληλεγγύης Ανασφάλιστων Υπερηλίκων
Επίδομα Κοινωνικής Αλληλεγγύης Ανασφάλιστων Υπερήλικων.
Καταστατικό Ασφάλισης και Συνταξιοδότησης Αγροτών.
Αναπροσαρμογή από 1/1/2023 στο ποσό του επιδόματος ανασφαλίστου υπερηλίκα από 360 € σε 387,90 €.
Κατά της απόφασης περί απονομής ή μη του παρόντος επιδόματος επιτρέπεται άσκηση προσφυγής ενώπιον του οργάνου εξέτασης προσφυγών του άρθρου 40 του Π.Δ. 78/98(Α΄72), όπως αυτό αντικαταστάθηκε με την παράγραφο 2 του άρθρου 41 του Ν. 4075/2012 (Α/89) εντός προθεσμίας τριών μηνών απο τη κοινοποίηση της απόφασης στον αιτούντα. Το ως άνω όργανο , εξετάζει την προσφυγή και κατά νόμο και κατ΄ουσίαν και υποχρεούται να αποφανθεί μέσα σε ένα μήνα απο την υποβολή της.
Κατάθεση της αίτησης στα Κέντρα Κοινότητας.
Εκδίδεται απορριπτική απόφαση σε περίπτωση μη πλήρωσης των προϋποθέσεων χορήγησης και στη συνέχεια ενημερώνεται ο ενδιαφερόμενος για την απόρριψη της σχετικής αίτησης.
Η αίτηση εφόσον έχει ελεχθεί και πληροί της προϋποθεσεις εγκρίνεται για τον αιτούντα/ούσα η χορήγηση της παροχής.
Κατόπιν της εγκρίσεως δημιουργείται αρχείο πληρωμής από την ΗΔΙΚΑ και αποστέλλεται στην ΔΙΑΣ.
Εφόσον η αίτηση έχει ολοκληρωθεί ως εγκριτική ή απορριπτική αρχειοθετείται με τον αριθμό απόφασης.
Παραλαβή και πρωτοκόλληση της αίτησης - Υπεύθυνης δήλωσης
Έλεγχος δικαιολογητικών και αλληλογραφία
Απορριπτική Απόφαση - Ενημέρωση ενδιαφερομένου
ΟΠΕΚΑ – Οργανισμός Προνοιακών Επιδομάτων και Κοινωνικής Αλληλεγγύης